open-index/open-wikipedia-markdown huggingface dataset:
עמותת אפשר

**אפשר- עמותה לפיתוח שירותי רווחה וחינוך** היא עמותה מסייעת לבני נוער וילדים בסיכון.

העמותה הוקמה בשנת 1981 על ידי אנשי חינוך ורווחה מהמגזר הציבורי, על-מנת לתגבר את הפרקטיקה החינוכית-חברתית בישראל. היא עוסקת בחינוך ובטיפול בבני נוער הנמצאים בסיכון במסגרת הקהילה, הפנימיות ובמשפחות אומנות. לעמותה אחד עשר סניפים הפרוסים ברחבי ישראל ועובדים בה למעלה ממאתיים אנשי מקצוע. המנכ"ל שלה הוא בנימין גדליהו.

העמותה פועלת במספר מישורים:
# מיזמים לנוער וילדים בסיכון.
# עזרה למכורים להימורים ואלכוהול.
# הכשרת עובדים סוציאליים.
# בניית מסד ידע בנושאים אלה ופרסומו.

העמותה נוסדה בתור אגודת ידידים של המדרשה להכשרת עובדים חינוכיים-סוציאליים של משרד הסעד בידי שבעה אנשי מקצוע. בראשית שנות התשעים קיבלה העמותה מידי משרד הרווחה את הטיפול באלכוהוליסטים בכל רחבי הארץ, ובעשור הראשון של המאה ה-21 קיבלה העמותה ממשרד הרווחה את הטיפול במכורים להימורים.
החל מסוף שנות התשעים, כשנוסדה עמותת "אשלים" של ג'וינט ישראל לעזרה לילדים בסיכון, עוסקת העמותה בפרויקטים משותפים עם "אשלים".

עמותת אפשר היא חלק מהארגון הבינלאומי לעובדים חינוכיים-סוציאליים AIEJI.
היא מוציאה לאור את כתבי העת "הכל על אלכוהול", "אפשר לעובד החינוכי סוציאלי", ו"מפגש לעבודה חינוכית-סוציאלית".

העמותה מקיימת ימי עיון וכנסים, עורכת הרצאות לבני נוער, הורים ואנשי מקצוע על מניעת התמכרויות והטיפול בהן, עורכת טיפולים אישיים ומפעילה מענה טלפוני בנושאי התמכרויות.

ספרים שהוציאה העמותה לאור:

* חזי אהרוני (עורך) **ספר הפרויקטים – יזמות ופרויקטים בשדה העבודה החינוכית-סוציאלית** (2006). 

* Emmanuel Grupper ,Josef Koch & Friedhelm Peters (Eds.), **Challenges for child and youth care: A German-Israeli dialogue** (2009). 288 p.


## קישורים חיצוניים
* 
* 

קטגוריה:ישראל: ארגונים חברתיים
קטגוריה:ישראל: ארגוני עזרה
קטגוריה:ישראל: עמותות
צ'ילה במשחקים הפאראלימפיים

**[[צ'ילה]]** השתתפה לראשונה ב בברצלונה (1992), מיד לאחר חזרתה לשלטון דמוקרטי, ומשתתפת במשחקי הקיץ הפאראלימפיים מאז בקביעות. במשחקי החורף נטלה צ'ילה חלק לראשונה ב.

בשנת 1992 שלחה צ'ילה משלחת ראשונה למשחקי הקיץ הפאראלימפיים שהתקיימו בברצלונה. המשלחת כללה שני ספורטאים בלבד, האחד שחיין והשני מרים כוח, אשר לא הגיעו להישגים משמעותיים במשחקים. בהמשך התחרויות המשיכה צ'ילה לשלוח, הן למשחקי הקיץ והן למשחקי החורף, משלחות קטנות המורכבות מספורטאים בודדים שלא הצליחו להוות גורם תחרותי משמעותי במשחקים.

במדליה הפאראלימפית הראשונה בתולדות צ'ילה זכה האתלט כריסטיאן ולנצואלה ב כשזכה במדליית הזהב בריצת 5000 מטר (קטגוריה T11) לאחר שסיים בזמן של 15:26.26 דקות. ארבעה ספורטאים וספורטאיות מהמשלחת הצ'ילאנית זכו בשש מדליות במהלך המשחקים הפאראלימפיים טוקיו (2020).

## ראו גם
* צ'ילה במשחקים האולימפיים
* צ'ילה במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:צ'ילה: ספורט
ממקס

**ממקס** (באנגלית: "Memex") הוא השם שניתן על ידי וניבר בוש למערכת היפרטקסט תאורטית שתיאר, עוד לפני פיתוח המחשב המודרני. הרעיון היה שכל המידע ניתן למיון, חיפוש וקריאה מיידית, ויהפוך להרחבת זיכרון אולטימטיבית, ממנה ניתן לשלוף כל התרחשות וחוויה מהעבר. כיוון שהמידע יהפוך למקוון, זיכרונותיו וחוויותיו יהפכו לנחלת הכלל. 

בוש תיאר את מחשבותיו במאמר "As We May Think". המאמר, שפורסם בירחון "The Atlantic" בשנת 1945, מתאר את "ממקס" - ספריית קבצים אישיים, בה האדם שומר את כל ספריו, מסריו ורשמיו, שיהיו זמינים לו במהירות ויהוו הרחבה מלאכותית לזיכרונו. בוש תיאר מעין שולחן כתיבה עם מסכי מגע וסורק, שמאפשר לאחסן מידע טקסטואלי וגרפי ולשלוף אותו באמצעות מלות מפתח. הוא הסביר כי המשתמש במערכת יוכל לשלוף כל ספר ולהציגו על מסכים שיוצבו על השולחן.

תיאור המערכת:
המערכת הייתה אמורה לאפשר חיפוש וקריאה מהירה של נתונים מהמאגר. איסוף הנתונים יכול היה להתבצע על ידי מצלמה המותקנת על ראשו של האדם. לאחר אחסון ותיוג המידע, ניתן היה למצוא אותו בעת הצורך, באמצעות מערכת קישורים והפניות שתעזור לעבור ממסמך אחד למשנהו. 

ממקס השפיע על ההתפתחות של ההיפרטקסט ועל מערכות מחשב האינטלקטואליות העתידיות. ממקס לא נבנתה מעולם עקב קשיים טכנולוגיים וכלכליים, אך היא מתארת קישוריות המיושמת כיום ב- WWW, ומצביעה על סוג חדש של יחסים בין האדם לידע האנושי המצטבר.

## ראו גם
* עמנואל גולדברג
## לקריאה נוספת
* המאמר של וניבר בוש

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:היסטוריה של המחשוב
קטגוריה:היסטוריה של האינטרנט
תחנת הרכבת התחתית אוקספורד סירקוס

**תחנת הרכבת התחתית אוקספורד סירקוס** (באנגלית: **Oxford Circus tube station**) היא תחנה של רשת הרכבת התחתית בלונדון. התחנה נמצאת בכיכר אוקספורד שברובע הסיטי של וסטמינסטר, כאשר ישנם כניסות לתחנה מכל פינות מפגש הרחובות אוקספורד וריג'נט.

תחנת אוקספורד סירקוס משרתת שלושה קווי רשת הרכבת התחתית: קו בייקרלו, קו סנטרל וקו ויקטוריה.

אוקספורד סירקוס היא התחנה השלישית מבחינת נפח תנועת הנוסעים מבין תחנות הרכבת התחתית, ובעלת נפח הנוסעים הכי גבוה מבין התחנות אשר לא מחוברות לרשת הרכבת הרגילה. בשנת 2010 חושבה תנועת הנוסעים בתחנה (נכנסים ויוצאים) ל-70.120 מיליון נוסעים בשנה.

## קישורים חיצוניים

אוקספורד סירקוס
קטגוריה:וסטמינסטר: תחבורה
כמאל גנזורי

**כמאל גנזורי** (בערבית: **كمال الجنزورى**; 12 בינואר 1933 – 31 במרץ 2021) היה כלכלן ופוליטיקאי מצרי. כיהן כראש ממשלת מצרים בשנים 1996–1999, תחת שלטונו של הנשיא חוסני מובארכ. בתקופת שלאחר נפילת מובארכ בעקבות מהפכת 2011, מונה על ידי המועצה הצבאית העליונה לכהן כראש הממשלה הזמנית מנובמבר 2011 ועד אוגוסט 2012.

## תחילת דרכו והשכלתו
כמאל גנזורי נולד ב-12 בינואר 1933 בגרוואן, עיירה במחוז אל-מִנופיה. הוא סיים לימודי דוקטורט באוניברסיטת מישיגן בארצות הברית ובשנת 1959 החל ללמד במוסדות להשכלה גבוהה במצרים.

## קריירה פוליטית
גנזורי היה יועץ כלכלי לבנק הערבי לפיתוח כלכלי באפריקה, החל משנת 1968. הוא שימש יועץ לנשיא מצרים אנואר סאדאת. הוא היה אף חבר במועצות הלאומיות המיוחדות לפריון, חינוך ושירותים. בשנת 1974 מונה לתת-מזכיר לשר התכנון, משרה בה החזיק עד שנת 1975. בשנת 1976 מונה למושל מחוז אל-ואדי אל-גדיד ובשנת 1977 מונה למושל מחוז בני סויף, אולם התפטר ממשרה זו לאחר שישה חודשים בלבד.

עם התפטרותו ממשרת מושל מחוז, בשנת 1977, מונה למנהל המכון הלאומי לתכנון. בשנת 1981, לאחר שמונה חוסני מובארכ לנשיא מצרים, הוא שימש שר התכנון בממשלה החל משנת 1982. בחודש יוני 1984 הוא מונה לשר לשיתוף פעולה בינלאומי. מנובמבר 1986 ועד ינואר 1996 היה סגן ראש ממשלת מצרים.

ב-2 בינואר 1996 מינה מובארכ את גנזורי לראש ממשלת מצרים, תפקיד בו החליף את עאטף צדקי. תקופת כהונתו התאפיינה בפעילות ממשלתית רבה. בתקופת זו, שנמשכה כמעט 4 שנים, חוקקו 387 חוקים חדשים, 57 מהם הביאו לשינויים משמעותיים במצרים. עם תחילת כהונתו הכריז על ארבעה פרויקטים חדשים אשר נועדו להרחיב את השטחים בהם ניתן ליישב בני אדם במצרים, מעבר לגבולות עמק הנילוס. הוא הניח יסודות לתוכניות ארוכות טווח לפיתוחה של מצרים למשך עשרים שנה. גנזורי אחראי לשיפור יחסיה של מצרים עם קרן המטבע הבינלאומית. תקופת כהונתו אף בולטת בירידה בשיעור העוני במצרים מ-21% ל-17%. ב-5 באוקטובר 1999 הוא פוטר מכהונתו.

עם סיום כהונתו ננטשו רבות מתוכניותיו והחלה חקירה בעניין פעולותיו כראש ממשלה, אשר התפרסמה רק שנים מאוחר יותר. בשנת 2009 הודה בכיר במפלגה הלאומית דמוקרטית במצרים כי גנזורי היה נתון למעצר בית. במשך כ-11 שנה נעלם גנזורי מעין הציבור. לאחר פרוץ ההפיכה במצרים בשנת 2011, הופיע גנזורי בציבור לראשונה עם התפטרות הנשיא מובארכ בשיחת טלפון לתוכנית טלוויזיה בה בירך על תחילת תקופה חדשה במצרים. זמן קצר אחר כך אף נערך עמו ראיון טלוויזיוני בו הביע תנחומים לקורבנות ההפיכה ואף נטל אחריות ליוזמותיו כראש ממשלת מצרים. עוד בתקופת ההפיכה היו שניסו לקדם את מועמדותו של גנזורי לנשיא מצרים.

ב-21 בנובמבר 2011 התפטרה ממשלתו הזמנית של עיסאם שרף והמועצה הצבאית העליונה של מצרים פנתה וביקשה כי גנזורי ישוב ויהיה לראש "ממשלת הצלה". הוא החל לכהן בתפקיד זה ב-24 בנובמבר 2011, והכריז כי יציג את ממשלתו בחודש דצמבר 2011. הממשלה הזמנית בראשות גנזורי התפזרה באוגוסט 2012, לאחר שמוחמד מורסי נבחר לנשיא מצרים.

נפטר ב-31 במרץ 2021.

## קישורים חיצוניים

* Would-be prime minister no stranger to Egyptian government, CNN, 25/11/11 

## הערות שוליים

קטגוריה:ראשי ממשלת מצרים
קטגוריה:סגני ראשי ממשלות
קטגוריה:בוגרי אוניברסיטת מישיגן
קטגוריה:ילידי 1933
קטגוריה:מצרים שנפטרו ב-2021
אורוגוואי במשחקים הפאראלימפיים

**[[אורוגוואי]]** השתתפה לראשונה ב בברצלונה (1992), ומשתתפת במשחקי הקיץ הפאראלימפיים מאז בקביעות. במשחקי החורף לא נטלה אורוגוואי חלק מעולם.

המשלחת הראשונה של אורוגוואי אל המשחקים הפאראלימפיים כללה שני ספורטאים בלבד, אשר התחרו במקצועות האתלטיקה. הישג השיא של המשלחת הפאראלימפית היה זכייתו של האצן חורחה לרנה במדליית הארד בריצת 200 מטר (קטגוריה T10) כאשר רץ את המרחק ב-24.28 שניות, והגיע אחרי הבריטי אנדרו קרטיס שזכה במדליית הכסף, והספרדי חוליו רקנה שזכה בזהב. 

## ראו גם
* אורוגוואי במשחקים האולימפיים
* אורוגוואי במשחקים האולימפיים לנוער

קטגוריה:מדינות במשחקים הפאראלימפיים
קטגוריה:אורוגוואי: ספורט
אל סלוודור במשחקים הפאראלימפיים

**[[אל סלוודור]]** השתתפה לראשונה ב בסידני (2000), ומשתתפת במשחקי הקיץ הפאראלימפיים מאז בקביעות. במשחקי החורף לא נטלה אל סלוודור חלק מעולם.

אל סלבדור שלחה מאז שנת 2000 משלחות לכל משחקי הקיץ של המשחקים הפאראלימפיים. כל המשלחות כללו בין ספורטאי אחד לשלושה ספורטאים אשר לא הגיעו להישגים ספורטיביים משמעותיים.

## ראו גם
* אל סלוודור במשחקים האולימפיים
* אל סלוודור במשחקים האולימפיים לנוער

קטגוריה:מדינות במשחקים הפאראלימפיים
קטגוריה:אל סלוודור: ספורט
פדופוביה

**פדופוביה** (לעיתים **פדיופוביה**; באנגלית:pedophobia או pediaphobia) היא פחד, חרדה או סלידה לא רציונליים או אובססיביים מילדים, מתינוקות, מינקות או מיַלְדוּת. המונח מגיע מהֶלחֵם המילים ביוונית פאדי (παιδί) - ילד, ופוביה (φοβία) - פחד.

לפעמים הפדופוביה מתבטאת בחשש לחייהם של הילדים. ומובילה להורים המפקחים בצורה הדוקה ואובססיבית על ילדיהם תוך חשש כי יאונה להם רע על ידי פדופילים או ילדים ומבוגרים אחרים.

## תסמינים של פדופוביה

פדופוביה היא אינה רק חוסר נוחות כללית סביב ילדים, או הנטייה להתרחק מהם. היא אבחנה פסיכיאטרית היכולה להיות קשורה לתסמיני חרדה שונים:
*תחושת חרדה או בהלה
*תחושת פחד או אימה
*שינויים גופניים כמו דופק מהיר, יובש בפה, קוצר נשימה או רעד
*בחילה
*נקיטה באמצעים קיצוניים כדי להימנע להיות בסביבת ילדים או במעורבות עם ילדים

## הסיבות לפדופוביה

כמו בהפרעות פסיכיאטריות רבות, הגורם לפדופיביה אינו ידוע. מומחים מאמינים כי במקרים מסוימים פדופוביה מתעוררת אצל מבוגרים שעברו חוויות טראומטיות עם ילדים אחרים כשהם עצמם היו ילדים. מה שגרם להם לפתח חרדה ותגובה שלילית כלפי ילדים. יש אנשים שמרגישים מבוכה מהכנות הבוטה של ילדים. וסיבות אחרות הם הנחה כי ילדים נוטים לאגוצנטריות ולמעשי קונדס והם בעלי שיעור פשיעה גבוה יותר. אף על פי שהסיבות רבות, ברובן הן מתבססות על ניסיון אישי שלילי המשפיע על נפשו של האדם.

## לקריאה נוספת

*Prout, R. (2001) *Fear and Gendering: Pedophobia, Effeminophobia, and Hyermasculine Desire in the Work of Juan Goytisolo,* *'Worlds of Change, 42*.
*Scharf, R. (2001) "Pedophobia, the gynarchy, and the androcracy," *Journal of Psychohistory 28*(3) (Winter 2001) p. 281-302.


## קישורים חיצוניים

*פדופוביה, באתר המילון האורבני 
*הגדרת פדופוביה, באתר Medicine Net 
*פדופוביה, באתר all about counseling 
*פדיופוביה, באתר right diagnosis
## הערות שוליים

קטגוריה:פוביות
קטגוריה:ילדים
אקוודור במשחקים הפאראלימפיים

**[[אקוודור]]** השתתפה לראשונה ב בטורונטו (1976) ומשתתפת במשחקי הקיץ הפאראלימפיים מאז בקביעות, מלבד המשחקים הפאראלימפיים ארנהם (1980) והמשחקים הפאראלימפיים סיאול (1988) מהם נעדרה. במשחקי החורף לא נטלה אקוודור חלק מעולם.

המשלחות אותן שלחה אקוודור למשחקים היו תמיד משלחות קטנות (אקוודור מעולם לא שלחה משלחת גדולה מחמישה ספורטאים). לאורך השנים השיגה אקוודור 3 מדליות: 1 זהב ו-2 ארד.

## ראו גם
* אקוודור במשחקים האולימפיים
* אקוודור במשחקים האולימפיים לנוער

קטגוריה:מדינות במשחקים הפאראלימפיים
קטגוריה:אקוודור: ספורט
גואטמלה במשחקים הפאראלימפיים

**[[גואטמלה]]** השתתפה לראשונה ב בטורונטו (1976). לאחר מכן נעדרה מהמשחקים בארנהם (1980) בטרם חזרה. היא השתתפה בשני טורנירים נוספים בטרם נעדרה משלושה נוספים עד לחזרתה אל המשחקים הפאראלימפיים אתונה (2004). במשחקי החורף הפאראלימפיים לא נטלה גואטמלה חלק מעולם.

בטורניר הראשון בו השתתפה ב-1976 שלחה גואטמלה משלחת של 11 ספורטאים. מרים הכוח ג'יי. אר. דה לאון היה לראשון שזוכה במדליה פאראלימפית עם מדליית ארד בתחרויות ההרמה במשקל נוצה. ב זכתה גואטמלה במדליית הזהב הפאראלימפית הראשונה, ועד כה היחידה בתולדותיה, כשחוזה רולנדו ניצח בתחרות הרמת הכוח (עד 57 ק"ג) כשהרים 175 קילוגרם.

## ראו גם
* גואטמלה במשחקים האולימפיים
* גואטמלה במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
אומה (ספר)

**אומה** (באנגלית: **Nation**) הוא רומן מסוגת ההיסטוריה חלופית שנכתב על ידי הסופר האנגלי טרי פראצ'ט ב-2008.

## עלילה
זמן התרחשות הספר הוא במאה התשע עשרה, רובו של הספר מתרחש באי קטן באוקיינוס השקט זמן קצר לאחר ששטף אותו גל צונאמי שהחריב והרג את כל תושבי האי מלבד נער בן 13 בשם מאו שבאותו הזמן נסע לאי שכן בלתי מיושב כחלק מטקס מעבר שנועד להפוך אותו לגבר. מכיוון שכל בני עמו מתו על מאו נותרה המעמסה להמשיך את קיומה של אומתו.

איתו על האי נמצאת דפני (ארמינטרוד, במקור), נערה אנגליה אריסטוקרטית שנמצאת במקום ה-139 בסדר הירושה לכתר הבריטי שספינתה נטרפה על האי בעקבות גל הצונאמי. במשך התקדמות העלילה מגיעים עוד ניצולים מאיים שכנים ומתחילים להתארגן כקהילה.

עיקר הספר עוסק במשמעות של דת ומסורת והמאבק ביניהם לבין הרציונליות וחשיבה חופשית.

הספר "אומה" תורגם לעברית בשנת 2009 על ידי יונתן בר, ויצא לאור בהוצאת "קדמת עדן".

## קישורים חיצוניים

* 

קטגוריה:ספרים בריטיים
קטגוריה:יצירות זוכות פרס גפן
קטגוריה:ספרי טרי פראצ'ט
קטגוריה:ספרי היסטוריה
אותו מקום אותה הרוח

**אותו מקום, אותה הרוח** הוא אלבום האולפן השני של הזמר הישראלי עמיר בניון. האלבום יצא בשנת 1999, והניב את אחד מהלהיטים הגדולים ביותר של עמיר בניון, **שמחות קטנות**, שאותו ביצע ביחד עם מיכה שטרית. השיר מבוסס על טקסט "עיגולי השמחה" של דסי רבינוביץ'. האלבום לא זכה להצלחה דומה להצלחת קודמו רק את, וגם לא לרוב האלבומים של בניון שהגיעו אחריו. את האלבום עיבדו מיכה שטרית, ברי סחרוף וז'אן פול זימבריס.

הרצועה המסיימת את האלבום היא עיבודו של בניון ליצירה "טריו בלה מינור אופוס 50" מאת פיוטר איליץ' צ'ייקובסקי. קטע זה שימש כמוזיקת הרקע של סרט הטלוויזיה "אח שלי הגדול".

## רשימת השמעה
#אותו מקום אותה הרוח
#את שתבקש
#על המדרכה
#צבעים
#קו ההתחלה
#קצת לבד
#עולם גדול
#פעם
#שמחות קטנות
#נשמה
#עיניים מביטות
#טריו בלה מינור אופוס 50

## קישורים חיצוניים

קטגוריה:אלבומי עמיר בניון
קטגוריה:אלבומי חברת הליקון
קטגוריה:אלבומים בעברית
דרמטומיוזיטיס

שמאל|ממוזער|259px|פפולות גוטרון. התרוממות של שכבת האפידרמיס של העור באזור מפרקי האצבעות בפציינט עם דרמטומיוזיטיס

**דרמטומיוזיטיס** (**דלקת עור ושרירים**, באנגלית: **Dermatomyositis**) היא מחלה ראומטולוגית של רקמת החיבור הקשורה למחלת הפולימיוזיטיס ושגורמת לדלקת של השרירים והעור. למעשה, דרמטומיוזיטיס היא ההגדרה לפולימיוזיטיס בה, בנוסף לתסמינים הקלאסיים הכוללים דלקת וחולשה של שרירי השלד, ישנה מעורבות של העור בצורת פריחה.

## תסמינים
הדרמטומיוזיטיס מאופיינת בשני סוגים של תסמינים, של השרירים ושל העור:
* תסמינים של העור: פריחה סגלגלה המלווה בנפיחות נוקשה (שאיננה נגרמת מצבירת נוזלים) באזור עור הפנים, העפעפיים, המרפק ומפרקי האצבעות. פריחה זו נקראת בשם "פפולות גוטרון" (Gottron's Papules).
* תסמינים של השרירים: במחלה נפגעים שרירי השלד בלבד. בתחילה מורגשים כאבי שרירים, המחריפים לחולשה עד לאובדן יכולת השריר לבצע פעולתו. הסכנה הגדולה ביותר בתסמינים אלו היא פגיעה בשרירי הנשימה, דבר העלול להוביל לקשיי נשימה משמעותיים.

## גורמים
הגורמים לדרמטומיוזיטיס, כמו בפולימיוזיטיס, עדיין אינם ידועים. מחקרים הוכיחו כי מחלות אלו קשורות לגורם סביבתי לא ידוע המפעיל תגובה אוטואימונית ביחידים בעלי גורמי סיכון גנטיים. הגן HLA-DR3 המקודד לחלבון מסוג I במערך הראשי של התאמה רקמתית (MHC) זוהה כמשותף למרבית החולים במחלה. הגורם הסביבתי ככל הנראה מפעיל את החלבון HLA-DR3 וגורם לתגובה החיסונית נגד תאי השריר והעור. מחקרים עדכניים מעידים על כך שייתכן שהגורם הסביבתי הוא וירוס האפשטיין בר (הווירוס הגורם למחלת הנשיקה). במקרים מסוימים הדרמטומיוזיטיס מופיעה במקביל למחלות ראומטולוגיות אחרות בהן תסמונת סיוגרן, זאבת, סקלרודרמה או דלקת כלי דם. כמו כן, מוכרים מקרים בהם המחלה נגרמה בעקבות גידול ממאיר. במקרים אלו הסרת הגידול גרמה לריפוי המחלה. 

תגובת המערכת החיסונית גורמת לפגיעה בכלי הדם עקב נקרוזה של תאי האנדוטל וירידה במספר כלי הדם הפעילים ולכן ירידה בזרימת הדם אל הרקמות המעורבות. דבר זה מוביל לנזק הרקמתי האופייני למחלה.

## טיפול
כיום אין עדיין תרופה למחלה. הטיפול מתבסס על שיפור איכות החיים של החולה באמצעות:
* פיזיותרפיה
* קורטיקוסטרואידים, בעיקר פרדניזון.
* תרופות מדכאות של המערכת החיסונית, אזתיופרין כדוגמה.

## קישורים חיצוניים

* 

קטגוריה:הפרעות רקמות חיבור מערכתיות
קטגוריה:דלקת
אוונגרד (כלי רכב בלתי מאויש)

ממוזער|300px|ה"אוונגרד"
ה**אוונגרד** (באנגלית: **Avantguard UGCV**) הוא כרב"מ (כלי רכב בלתי מאויש) שפותח על ידי חברת G-NIUS Autonomous Unmanned Ground Vehicles שהוקמה על ידי התעשייה האווירית ואלביט מערכות. הכלי נכנס לשירות בצה"ל.

האוונגרד נועד למשימות בקרב, סיוע ותמיכה לחיל הרגלים, סיור במקומות מסוכנים, גילוי אש אויב, גילוי מטעני חבלה ומוקשים, תמיכה באש באמצעות ירי במקלע, סחיבת ציוד ופינוי פצועים.

האוונגרד מבוסס על כלי רכב TAGS (ראשי תיבות של Tactical Amphibious Ground Support vehicle) מתוצרת חברת Dumur הקנדית ומצויד במצלמות, מכ"ם, גלאים שונים (כגון גלאי אינפרא-אדום וגלאי אש אויב), שבש מטעני חבלה (IED Jammer) ובעמדת "קטלנית" אותה ניתן לחמש במקלע מאג (7.62 מ"מ) או במקלע כבד M2 בראונינג (12.7 מ"מ). בנוסף מצויד הרכב במגלה מוקשים וכננת חילוץ. ניתן להתקין על הרכב ציוד שונה ומגוון בהתאם למשימה. הכלי ניתן לשליטה מרחוק ויכול לפעול גם באופן חצי-אוטונומי. יש לאוונגרד מצב עקיבה אחרי חייל, וכן יכולת להימנע מלהיתקל במכשולים.

בשנת 2016 החליטו התעשייה האווירית ואלביט מערכות לסגור את חברת ג'י-ניוס.

## מפרט טכני
* מנוע: Kubota - V3800DI-T, מנוע טורבו דיזל בעל 4 צילינדרים
* הספק: 100 כוחות סוס
* משקל: 1,746 ק"ג
* מרווח גחון: 14 אינץ' (35.56 ס"מ)
* רדיוס פנייה: 0
* כושר נשיאה: 1,088 ק"ג
* זחלים: 4 זחלים ברוחב 42 ס"מ ואורך 91.44 ס"מ.
* מהירות מרבית: 20 קילומטר לשעה

## קישורים חיצוניים
* 

## הערות שוליים

קטגוריה:אמצעי לחימה ישראליים
קטגוריה:כלי רכב צבאיים
קטגוריה:כלי רכב בלתי מאוישים
קטגוריה:התעשייה האווירית לישראל: מוצרים
קטגוריה:אלביט מערכות: מוצרים
קטגוריה:כלי רכב שיוצרו בישראל
ג'מייקה במשחקים הפאראלימפיים

**[[ג'מייקה]]** השתתפה לראשונה ב בתל אביב (1968) ונטלה חלק בכל אירועי הקיץ הפאראלימפיים מאז, מלבד המשחקים הפאראלימפיים טורונטו (1976) ממנה נעדרה. ג'מייקה מעולם לא נטלה חלק במשחקי החורף הפאראלימפיים.

## היסטוריה
המשלחת הג'מייקנית הראשונה למשחקים הפאראלימפיים הגיעה למשחקים אשר נערכו בתל אביב בשנת 1968. המשלחת כללה 11 ספורטאים (7 גברים ו-4 נשים), שבעה מהספורטאים התחרו במקצועות האתלטיקה וזכו בשתי מדליות, שתיהן מזהב בהטלת כידון (אחת במקצה הגברים ואחת במקצה הנשים). ארבעה מהספורטאים התחרו במקצועות השחייה, בהם זכתה השחיינית מיקלה במדליית זהב, ובמדליית כסף. במדליית ארד נוספת זכה מרים כוח.

אל המשחקים הפאראלימפיים היידלברג (1972), בה זכתה בשיא של שמונה מדליות זהב פאראלימפיות, שלחה ג'מייקה 20 ספורטאים (13 גברים ו-7 שנים). במשחקי האתלטיקה בלט פטריק ריד שזכה בשתי מדליות זהב (בקרב חמש וזריקת דיסקוס). לאחר היעדרות מהמשחקים הפאראלימפיים טורונטו (1976) חזרה ג'מייקה להתחרות ב. המשלחת הג'מייקנית זכתה בכמות המדליות הגבוהה בתולדותיה עם 19 זכיות (7 זהב, 7 כסף ו-5 ארד), עם שתי מדליות זהב של שרה ניולנד (ב-100 מטר חזה ובמרוץ ל-100 מטר) עליהם הוסיפה מדליית כסף.

מאז המשחקים הפאראלימפיים ארנהם (1980), בה לא זכתה ג'מייקה ולו במדליה בודדת, הצליחה המשלחת הג'מייקנית לזכות בשתי מדליות זהב פאראלימפיות בלבד. מינטה וילסון זכתה בסיאול (1988) במדליית הזהב בתחרות הטלת כידון ואלפונסו קאנינגהאם זכה באתונה (2004) בתחרות זריקת הדיסקוס.

## מדליות לפי אולימפיאדה

## ראו גם
* ג'מייקה במשחקים האולימפיים
* ג'מייקה במשחקים האולימפיים לנוער

## הערות שוליים

קטגוריה:מדינות במשחקים הפאראלימפיים
קטגוריה:ג'מייקה: ספורט
דנית סלומון

**דנית הדרי-סלומון** היא מתכונאית, עיתונאית אוכל, מחברת ספרי בישול ועיון ומתרגמת ישראלית.

## ביוגרפיה
סלומון היא מחברת מספר רב של ספרי בישול רבי המכר בהם: "עוגות בקלי קלות" ו"פשטידות בקלי קלות". עורכת ומתרגמת.

סלומון היא ילידת קיבוץ אשדות יעקב מאוחד, בוגרת החוג לתולדות האמנות והחוג לפילוסופיה כללית באוניברסיטת תל אביב, תושבת תל אביב, נשואה ואם לשניים.

במשך שש שנים ערכה את מוסף הבישול "זמנים במטבח" במגזין "זמנים מודרניים" של ידיעות אחרונות. ובנוסף ערכה את מוסף הבישול "תפריט" של ירחון "עולם האשה". כתבה ספרי דיאטה ושמירה על המשקל, בהם רב המכר "רזה-לתמיד". וכן ספרי עיון וספרי ילדים המתמודדים עם מצבים מיוחדים להם. ביניהם רב המכר "בת-עשרה - מדריך לנערה המתבגרת".

הייתה שותפה לכתיבת ה"אנציקלופדיה לבישול ולאפייה" - אנציקלופדיה בת 16 כרכים בעריכתו של שלום קדוש ובהוצאת רביבים. בשנת 2005 פרסמה את ספרה "שוקולד ושושנים" המשלב בין עולמה הקולינרי של סלומון לעיצוב הרומנטי של מיכל נגרין. בין עוגות השוקולד למלאכים והשושנים שהפך לרב מכר.

## ספריה
הספרים בהוצאת קוראים, אלא אם כן מצוין אחרת.
### ספרי בישול
***בקלי קלות**
***פירות וירקות**, 2000
***עוגות בקלי קלות**, 2003
***פשטידות בקלי קלות**, 2004
***שוקולד ושושנים :עוגות השוקולד הכי טובות**, 2005
***טעם איטליה**, 2006
***אופה בקלות**, 2007
***מרק חם לחורף קר**, 2008
***עוגות**, 2008
***עוגות כשרות לפסח**, 2009
***גבינה: עוגות ופשטידות**, 2009
***מתוק בלב**, 2009
***בשר ועוף**, 2009
***כשר לפסח: מרקים, דגים, בשר ועוף, תוספות וקינוחים**, 2010
***קציצות בקלי קלות**, 2010
***פסטה איטליה**, 2010
***תוספות**, 2010
***פיצהפיתה ועוד מאכלים שילדים אוהבים**, 2010
***קטנטנות-קאפקייקס בקלי קלות**, 2011
***עוגה פרווה לקינוח**, 2011
### ספרי עיון
***בת-עשרה - מדריך לנערה המתבגרת**, 1999

### עריכה ותרגום
***רזה - לתמיד** / הארווי ומרילין דיאמונד, 1986
***בישול ואפייה במיקרוגל** / קרול בוון, 1987
***הבית :המדריך המלא לאחזקת הבית**, הוצאת מעריב- הד ארצי, 1988
***צרה יותר - קלה יותר** /רוזמרי קונלי, 1989
***קינוחים לחולי הסוכרת :[עוגות, רפרפות, גלידות, קציפות, מקפאים ומעדנים]** / סו הול, 1991
***ירושלים של מעלה :אלבום תצלומי-אוויר ותצלומי-על** /יהודה סלומון, משה מילנר (טקסט), 1992
***דיאטת ה-G אינדקס** / ריצ'רד נ' פודל וויליאם פרוקטור, 1993
***קדימה, אוכל!** / סוזן פאוטר, 1996
***דיאטת פלאים ב-5 ימים**, 1996
* **[[אן מאבונלי]]** / לוסי מ' מונטגומרי, 2001
***נוש אז'אן :סודות המטבח הפרסי** / חיים מלכי ; וידה לויים, 2002
* **לאכול יותר לשקול פחות :התוכנית המהפכנית להרזייה בטוחה ולחיים בריאים, תוך אכילה "בלי חשבון"** / דין אורניש, 2005
***מיצים לבריאות :המדריך השלם למיצי פירות וירקות** / סטפן בלאור, 2008
* **[[חופשה בת שנתיים|שנתים על אי בודד]]** / ז'ול ורן, קוראים, תל אביב, 2001.

## קישורים חיצוניים

*
*
*
*שלומי יובל, קטנטנות – קאפקייקס בקלי קלות, מאת דנית סלומון, 10 במרץ 2011
*פיצהפיתה ועוד מאכלים שילדים אוהבים, באתר "אכול ושאטו"
### מתכונים
* 
* 
* 
*מרק בטטות ויין לבן, באתר "אכול ושאטו"
*מרק עגבניות טריות ושעועית, באתר "אכול ושאטו"

## הערות שוליים

קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:סגל ידיעות אחרונות
קטגוריה:אשדות יעקב מאוחד: אישים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
הוצאת קוראים

[שמאל|ממוזער|[סמליל הוצאת קוראים]]

**הוצאת קוראים** היא הוצאת ספרים העוסקת בהוצאה לאור של ספרות ילדים ונוער, ספרי עיון, ספרי בישול ולימוד. בכל שנה הם מוציאים 70–100 כותרים.

בשנים האחרונות התרחבה ההוצאה גם לתרגומים של רומנים, ביניהם "חברים ובעלים" מאת ננסי תאייר, ספרי מתח (מאת לי צ'יילד, פיטר ג'יימס ועוד) וספרות ארוטיקה למבוגרים בלבד (טרילוגיית "הסתערות - עוצרי נשימה" מאת מאיה בנקס ו"סאבית" מאת טרה סו מי) וספרות יפה למבוגרים ולנוער.

הוצאת קוראים נוסדה בשנת 1996 על ידי אבנר פחימה ומאיר כהן, שהחלו את דרכם בהפצת ספרים ומילונים והחליטו להקים הוצאה לאור בשפה העברית. פחימה הוא אחיו של דני פחימה, שהקים עוד קודם לכן את דני ספרים.

משרדי החברה ומחסניה שוכנים בקריית גת.

כותבים בולטים בהוצאה הם: פרופ' מאיה פרוכטמן, פרופ' עמירם רביב, ד"ר מירי ברוך, דבורה עומר, נורית זרחי, שלומית כהן-אסיף, יהודה אטלס, סמדר שיר, מירה מאיר, זאב ענר, דורית אורגד, יונה זילברמן, דליה קורח שגב ודנית סלומון. ד"ר מירי ברוך משמשת גם כיועצת חינוכית לספרות הילדים והנוער.

בספרות לבני הנוער בולטים רבי המכר "בת-עשרה – מדריך לנערה המתבגרת" מאת דנית סלומון וסדרת הקלאסיקה; "אן מאבונלי", "טום סויר" ו"אי המטמון", לצד ספרי פנטזיה כגון סדרת נפילת הממלכות

בתחום ספרי העיון וההעשרה בולטים סדרת מילוני "אריאל" בעריכתה של פרופ' מאיה פרוכטמן. האלבום "ישראל 50" וספר העיון "נתניהו – הדרך אל הכוח", שניהם בעריכת בן כספית ויהודה שיף.

בתחום ספרי הבישול, נמצאים ספריה רבי-המכר של דנית סלומון: "שוקולד ושושנים", "עוגות בקלי קלות", "פשטידות בקלי קלות" ו"בקלי קלות" וספריהם של השפים אביב משה, שגב משה ועזרא קדם.

הוצאת קוראים חברה בהתאחדות המו"לים בישראל.

## קישורים חיצוניים
* אתר הוצאת קוראים
*הספרים של הוצאת קוראים, באתר סימניה
* 

קוראים
קטגוריה:ישראל: חברות שהוקמו ב-1996
איימן אגבאריה

**איימן אגבאריה** (נולד ב-1968) הוא משורר, מחזאי ומרצה פלסטיני. חבר סגל במכון מנדל למנהיגות ומרצה באוניברסיטת חיפה. מנהיג חינוכי וחברתי בחברה הערבית בישראל וחבר בוועדות חינוך ובמועצה הפדגוגית העליונה הערבית. פרסם שירים מחזות קצרים ומאמרים רבים בענייני חינוך ערבי.

## ביוגרפיה
אגבאריה נולד באום אל-פחם. למד בבית הספר התיכון האורתודוקסי הערבי בחיפה. כבר מצעירותו עסק בכתיבת שירה, מחזות ומאמרים בערבית.
הוא סיים שני תוארי מוסמך בפיתוח בינלאומי ושינוי חברתי ובקרמינולוגיה באוניברסיטת קלארק בארצות הברית ובאוניברסיטה העברית בירושלים. קיבל תואר דוקטור כפול, בלימודי מדיניות חינוך בינלאומי והשוואתי באוניברסיטת המדינה של פנסילבניה.

## התמחותו
אגבאריה שימש בתפקידים בכירים בחברה למתנ"סים, בשתיל - הקרן החדשה לישראל ובמכללה האקדמית בית ברל, בה עמד במשך חמש שנים בראש התוכנית לחינוך בלתי פורמלי לסטודנטים ערבים. הוא שימש יועץ בכיר לוועדת המעקב לענייני חינוך ערבי וחבר בוועדת המקצוע ללימודי האזרחות של משרד החינוך, ממנה התפטר ב-2010 בעקבות חילוקי דעות עם יו"ר הוועדה. אגבאריה כיהן כחבר מייסד שותף בארגון דראסאת. מתמחה בחינוך בקרב מיעוטים אתניים ודתיים וחוקר סוגיות של מדיניות ופדגוגיה בחינוך לאזרחות, חינוך אסלאמי, והכשרת מורים.

## כתביו
### משורר
* קובץ שיריו **מפוזר... בבקשה אל תאספו אותי** ראה אור בערבית בשנת 1997. שיריו הרבים תורגמו לאנגלית, לגרמנית, לצרפתית, לאלבנית, לספרדית ולעברית.
* **חובות אבודים**: שירים. תל אביב, הוצאת הקיבוץ המאוחד תש"ף 2019.

### מחזאי
כמה ממחזותיו הועלו על בימות התיאטרון. "האוטובוס" אותו ביים פואד עווד בפסטיבל עכו לתיאטרון אחר, בתקופת ניהול הפסטיבל בידי עתי ציטרון, בשנת 2002. "**הלבן שבעין**", בתיאטרון אל-מידאן בחיפה בשנת 2005, וכן המחזה "**שמש אל תלכי**" בתיאטרון הפרינג' אשר בנצרת.

## לקריאה נוספת
* **לגו** שיר מפי עטו, בכתב העת הליקון, במסגרת פסטיבל השירה הבינלאומי ה-11,"שער", "המשוררים והשירים", סתיו 2011, באולם תיאטרון בית הגפן, חיפה, עמוד 7 בחוברת.

## קישורים חיצוניים

* איימן אגבאריה באתר מכון מנדל למנהיגות
* 
* ד"ר אימן אגבאריה בין 50 האנשים המשפיעים על החינוך בישראל, הפקולטה לחינוך, אוניברסיטת חיפה

## הערות שוליים

קטגוריה:משוררים ישראלים
קטגוריה:משוררים ערבים ישראלים
קטגוריה:מחזאים ישראלים
קטגוריה:מחזאים ערבים
קטגוריה:אנשי חינוך ישראלים
קטגוריה:בוגרי בית ספר אורתודוקסי ערבי
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת קלארק
קטגוריה:בעלי תואר דוקטור מאוניברסיטת המדינה של פנסילבניה
קטגוריה:אום אל-פחם: אישים
קטגוריה:ישראלים שנולדו ב-1968
פקודת בתי הסוהר

**פקודת בתי הסוהר** היא פקודה המסדירה את פעולתם של בתי הסוהר בישראל.

הפקודה נחקקה על ידי שלטונות המנדט הבריטי ב-1946 ועובדה לנוסח חדש ב-1971. הנוסח המנדטורי תוקן תשע פעמים בטרם עובד לנוסח חדש. הנוסח החדש תוקן, נכון לשנת 2019, 54 פעמים נוספות.

## פרקי הפקודה
 בפקודה הוא פרק הפרשנות.

 הוא פרק האסירים. הפרק כולל הוראות הנוגעות לחובותיהם ולזכויותיהם של אסירים, ולהתנהלות כלפיהם בבתי הסוהר: קבלת האסירים וכליאתם; משמורת אסירים והעברתם; החזקה בהפרדה; הבאת אסיר לבית משפט; עבודת אסירים; חופשות; חפצים אסורים וקשר עם החוץ; הוראות בדבר אסירים שנידונו למיתה; משמעת; עתירות אסירים; שחרור ושחרור מנהלי. בשנת 2015 נוסף לפרק זה  שכותרתו "מניעת נזקים בריאותיים לאסיר שובת רעב", המתיר הזנה בכפייה של אסיר שובת רעב שיש סכנה חמורה לבריאותו.

 הוא פרק בתי הסוהר. הפרק כולל הוראות הנוגעות להקמת בתי סוהר ומבנה שירות בתי הסוהר: הקמת בתי סוהר; מבקרים רשמיים בבתי הסוהר; רופאים בבתי הסוהר; ארגון השירות (ובכלל זה מינוי נציב בתי הסוהר והסוהרים); גיוס ושחרור סוהרים; סמכויות הסוהרים; איסורים על סוהרים; דין משמעתי בשירות בתי הסוהר; בירור קבילות סוהרים.

בשנת 2002 נחקק , שהסמיך את שירות בתי הסוהר לנהל מקומות משמורת לעובדים זרים ולשוהים בלתי חוקיים, שבהם יועסקו מאבטחים שאינם סוהרים. הפרק נחקק כהוראת שעה שפקעה ב-2004.

בשנת 2004 נחקק , שאפשר את הקמתו של בית סוהר בניהול פרטי. ב-2009 פסק בית המשפט העליון בבג"ץ הפרטת בתי הסוהר כי ניהול בית סוהר בידי גורמים פרטיים אינו חוקתי, שכן עצם העברת הסמכות לכלוא לידי גורם פרטי המפיק רווח מכך מהווה פגיעה בזכות החוקתית לחירות, כמו גם בזכות החוקתית לכבוד. משכך, נקבע כי הפרק בטל.

 כולל הוראות שונות, בין היתר בנוגע להיעדר יחסי עובד-מעביד בשירות בתי הסוהר, איסור התארגנות, הוראת עונשין כללית, סמכות הנציב להקים ועדת חקירה וסמכות השר לביטחון הפנים להתקין תקנות.

## קישורים חיצוניים
* 
* 

## הערות שוליים

בתי הסוהר
קטגוריה:שירות בתי הסוהר
קטגוריה:1946 בארץ ישראל
קטגוריה:1971 בישראל
בועז קלרטג

**בועז בנימין קלרטג** (נולד ב-25 באפריל 1978) הוא פרופסור למתמטיקה במכון ויצמן למדע. זוכה פרס ארדש (2010).

בשנת 1996 זכה במדליית כסף באולימפיאדת המתמטיקה הבינלאומית. בשנת 1997 קיבל תואר ראשון במתמטיקה ומדעי המחשב, ובשנת 2000 קיבל תואר שני במתמטיקה, שניהם מאוניברסיטת תל אביב.

קלרטג השלים דוקטורט באוניברסיטת תל אביב בשנת 2004 אודות "נושאים בגאומטריה קמורה אסימפטוטית" בהנחיית ויטלי מילמן. לאחר פוסט דוקטורט במכון למחקר מתקדם בפרינסטון הצטרף לסגל אוניברסיטת תל אביב. בשנת 2009 מונה לפרופסור חבר ובשנת 2011 קודם לדרגת פרופסור מן המניין. תחומי מחקרו הם אנליזה וקמירות.

בשנת 2008 זכה בפרס האיגוד המתמטי האירופי (EMS) אשר מוענק לחוקרים צעירים עד גיל 35 על תרומה יוצאת דופן למתמטיקה ובפרס סאלם יחד עם אסף נאור. בשנת 2010 זכה בפרס ארדש. ב-2009 נכלל ברשימת 40 הצעירים המבטיחים של מגזין דה מרקר. ב-2016 עבר למכון ויצמן.

נשוי ואב לשלושה ילדים.

## קישורים חיצוניים

* בועז קלרטג, באתר של מכון ויצמן
* בועז קלרטג, באתר של מכון קליי
* תקציר עבודת הדוקטורט 

## הערות שוליים

קטגוריה:מתמטיקאים ישראלים
קטגוריה:זוכי פרס ארדש
קטגוריה:סגל אוניברסיטת תל אביב: מתמטיקה ומדעי המחשב
קטגוריה:סגל מכון ויצמן למדע: מתמטיקה ומדעי המחשב
קטגוריה:זוכי פרס חיים נסיהו במתמטיקה
קטגוריה:בוגרי תיכון אוסטרובסקי
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1978
מבנה כימי

[שמאל|ממוזער|250px|[אלכסנדר בוטלרוב. פיתח לראשונה את תאוריית המבנים הכימיים.]]
**מבנים כימיים** הוא כינוי לשלושה סוגי מבנה של מולקולות, שהם קונפיגורציה אלקטרונית, מבנה גבישי ומבנה מולקולרי. 

*המבנה המולקולרי, הוא תיאור מרחבי פשוט של האטומים במולקולות של חומרים שונים, ותיאורם של קשרים כימיים הקושרים מולקולות ואטומים זה לזה. המבנה המולקולרי יכול לתאר מרחבית חומרים פשוטים מאוד, כגון חמצן דיאטומי או חנקן פשוט, עד למבנים מורכבים ביותר, דוגמת חלבונים ו-DNA. מבנה מולקולרי מיוצג בעזרת נוסחת מבנה. 
*המבנה האלקטרוני מתאר מרחבית אורביטלים מולקולריים בתוך מולקולה או חומר פשוט. 
*המבנה הגבישי מתאר מרחבית אטומים, מולקולות ואורביטלים מולקולריים בגביש, שהוא חומר מושלם וסימטרי, השכיח מאוד בטבע.

תאוריית ה**מבנה הכימי** פותחה לראשונה על ידי הכימאי הרוסי אלכסנדר בוטלרוב, אשר קבע כי מבנים כימיקלים ותרכובות כימיות אינם מקבץ אקראי של אטומים, אלא מבנים עם סדר מוגדר הנקבע על-פי ערכיות האטומים.

## ראו גם
*עקרון האיסור של פאולי

## קישורים חיצוניים

*
קטגוריה:כימיה
קטגוריה:כימיה אנליטית
אלכסנדר בוטלרוב

**אלכסנדר מיקהאילוביץ' בוטלרוב** (ברוסית: **Алекса́ндр Миха́йлович Бу́тлеров**, 15 בספטמבר 1828, צ'יסטופול - 17 באוגוסט 1886) היה כימאי רוסי. בוטלרוב היה אחד הכימאים המשפיעים ביותר בתולדות תאוריות המבנים הכימיים (1857–1861), הכימאי הראשון אשר שילב קשרים כפולים בנוסחאות מבניות, מגלה ההקסמת'ילנטטראמין (1859) ומגלה התגובה הפורסימאית.

אלכסנדר בולטרוב למד באוניברסיטת קאזאן ולאחר סיום הלימודים בשנת 1849 החל ללמד בה. הוא התקדם גם במסלול המדעי והתמנה לפרופסור וגם במסלול הניהולי ובשנת 1860 התמנה לרקטור של האוניברסיטה. בהמשך הוא עבר לסנקט פטרבורג.

בשנת 1874 הוא נבחר לחבר באקדמיה הרוסית למדעים.

קובץ:Stamp of USSR 1629g.jpg|אלכסנדר בוטלרוב בבול דואר של ברית המועצות, 1951


## תלמידיו
*ולדימיר מרקובניקוב
*אלכסנדר זאיצב

## קישורים חיצוניים

* 

קטגוריה:ממציאים רוסים
קטגוריה:כימאים רוסים
קטגוריה:רוסים שנולדו ב-1828
קטגוריה:רוסים שנפטרו ב-1886
מרדכי ציפין

**מרדכי ציפין** (**Zippin**; נולד בחיפה ב-1937) הוא פרופסור אמריטוס למתמטיקה באוניברסיטה העברית בירושלים. נושאי התמחותו הוא אנליזה פונקציונלית ותורת מרחבי בנך.

## ביוגרפיה

ציפין נולד בחיפה. בתיכון למד בבית הספר הריאלי בחיפה, במחזור ל”ח. הוא סיים את בית הספר בשנת 1957.  

את הדוקטורט הוא סיים ב-1968 באוניברסיטה העברית בהנחיית אריה דבורצקי ויורם לינדנשטראוס בנושא "על בסיסים במרחבי בנך" (יצא לאור כספר). 

לאחר מכן החל ללמד באוניברסיטת קליפורניה בברקלי ובאוניברסיטת המדינה של אוהיו. ב-1971 התמנה למרצה באוניברסיטה העברית, ב-1976 לפרופסור חבר וב-1989 לפרופסור מן המניין. ב-2005 פרש לגמלאות כפרופסור אמריטוס.

מתגורר בעתלית.

## קישורים חיצוניים

* דף מרצה באתר האוניברסיטה 

## הערות שוליים

קטגוריה:מתמטיקאים יהודים
קטגוריה:מתמטיקאים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מתמטיקה
קטגוריה:בוגרי בית הספר הריאלי
קטגוריה:עתלית: אישים
קטגוריה:ישראלים שנולדו ב-1937
בית הכנסת תפארת ישראל (ביצ'ווד)

**תפארת ישראל** (באנגלית: **Temple Tifereth-Israel**) הוא בית כנסת רפורמי בביצ'ווד, אוהיו, פרבר של קליבלנד בארצות הברית. הוקם בשנת 1850 ונמנה עם הקהילות המייסדות של 'איחוד הקהילות העבריות האמריקניות', כיום האיחוד ליהדות רפורמית בארצות הברית. נמצא בשדרות שייקר בביצ'ווד. מושבו הקודם היה בקליבלנד, ברובע האוניברסיטאי המשמש עדיין לאירועים מיוחדים ולטקסי מעבר של בני הקהילה.

במשך 46 שנה (1917–1963) הונהגה הקהילה על ידי הרב אבא הילל סילבר ובית הכנסת נודע כ"של סילבר". כעת הוא פועל כאחד מתוך מספר מרכזים של הקהילה, עם בית ספר ושרותי דת. הוא כולל ספרייה ומוזיאון, כמו כן כמה חדרי תפילה ואולמות תפילה. בבית הכנסת מתקיימים טקסי בר מצווה ושיעורים. בפרברים המזרחיים של קליבלנד קיימת קהילה יהודית פעילה מאוד ולכן מספר חברי קהילת תפארת ישראל, חברים בה יותר מ-1,500 בתי-אב, הולך וגדל.

בסמוך לבית הכנסת (ה"טמפל") בביצ'ווד שוכן המוזיאון למורשת יהודית ע"ש מאלץ והוא מאכסן חלק מאוסף מוזיאון בית-הכנסת.

הקהילה היהודית מהווה כ-89.5% מהאוכלוסייה הכללית בביצ'ווד.

## קישורים חיצוניים
*The Temple Tifereth-Israel דף הבית של תפארת ישראל, ביצ'ווד
*הרב אבא הילל סילבר
*תולדות בית הכנסת

תפארת ישראל (ביצ'ווד)
קטגוריה:אוהיו: מבנים
תפארת ישראל (ביצ'ווד)
סיפורו של הנזיר

**סיפורו של הנזיר** (באנגלית: **The Monk's Tale**) הוא אחד מסיפורי קנטרברי שכתב ג'פרי צ'וסר בשלהי המאה ה-14.
שמאל|ממוזער|150px|ג'פרי צ'וסר

הסיפור מגיע מיד לאחר הסיפור על מליבאוס, סמוך לסוף המסע, קרוב לעיר רוצ'סטר. למעשה אין זה סיפור אלא סדרת דרשות היסטוריות קצרות על דמויות היסטוריות שהמוטו המשותף להם הוא:

הנזיר מקדים עוד ומתנצל שהאירועים אינם מסודרים על פי סדרם ההיסטורי אלא על פי הסדר בו עלו ברוחו.

הסיפורים הם אודות הדמויות הבאות:
* הילל בן שחר הוא לוציפר המלאך שנפל
* אדם הראשון
* שמשון הגיבור
* הרקולס
* נבוכדנצר
* בלשצר, המלך האחרון של בבל
* זנוביה, מלכת תדמור שנפלה בשבי הקיסר אורליאנוס (270 לספירה)
* פדרו, מלך קסטיליה (1350–1369), נרצח על ידי אחיו דון אנריקו
* פייר, מלך קפריסין הוא פייר דה לוסיניאן, מלך בממלכת קפריסין ומלך ירושלים בשנים 1358–1369, נרצח על ידי אציליו
* ברנבאו ויסקונטי, שליט מילאנו (1354-1385), נכלא ונרצח על ידי בן-אחיו (וחתנו) ג'אן גלאצו ויסקונטי
* אוגולינו מפיזה, נסיך פיזה (1220-1289), מוזכר גם על ידי דנטה ב"הקומדיה האלוהית" ("התופת", קאנטו 32 שורות 124-129 וקאנטו 33 שורות 1-90). הואשם בבגידה, נכלא והורעב עד מוות עם שלושת ילדיו.
* הקיסר הרומאי נרון
* הולופרנס, מצביא אשור בספר יהודית
* אנטיוכוס אפיפנס
* אלכסנדר מוקדון
* יוליוס קיסר
* קרויסוס, מלך לידיה שבאסיה הקטנה בשנים 560 לפנה"ס-546 לפנה"ס. יצא למלחמה בעצת האורקל מדלפי והפסיד את ממלכתו.

## לקריאה נוספת
* שמעון זנדבנק (תרגם), **סיפורי קנטרברי**, עם עובד, התש"ם-1980.

## קישורים חיצוניים

*הסיפור, עם אוצר-מילים של אנגלית ביניימית, באתר ליבראריוס
* 

קטגוריה:סיפורי קנטרברי
J.Viewz

**J.Viewz** הוא פרויקט מוזיקלי מז'אנר המוזיקה אלקטרונית שהחל את פעילותו בשנת 2005. מקים ויוצר הפרויקט הוא יונתן דגן הישראלי, המארח חברים ויוצרים נוספים בפרויקט. הפרויקט פועל מברוקלין, ניו יורק שבארצות הברית.
## היסטוריה
אלבום הבכורה של ההרכב, "Muse Breaks", שכלל שילוב של מוזיקת טראנס עם ג'אז, הופק בישראל ויצא לאור ב-2005.

ב-2008 עבר יונתן דגן לניו-יורק והחל לעבוד על אלבום שני של ההרכב.

באפריל 2010 יצא לאור הסינגל "Come Back Down" בכיכובו של זמר הפולק האמריקאי ג'ושוע ג'יימס מתוך אלבום שהוקלט באותה עת. במקביל יצא ההרכב לסיבוב הופעוץ, שכלל הופעה בפסטיבל פיק.ניק בישראל.

אלבומו השני של ההרכב, "Rivers and Homes" יצא לאור ביוני 2011 והשתתפו בהקלטתו יחד עם דגן מוזיקאים אורחים רבים, ביניהם: נועה למברסקי, ג'ושוע ג'יימס, קלי סקאר ועוד. האלבום היה מועמד בטקס פרסי גראמי בקטגוריית "עטיפת האלבום הטובה ביותר". את עטיפת האלבום עיצב דגן בעצמו. האלבום הפסיד בקטגוריה ללהקה ארקייד פייר, אך זכה לחשיפה בינלאומית גדולה ובינואר 2012 הוחתם ההרכב על חוזה הפצה עולמי עם חברת ההפצה "קובאלט".

ביוני 2012 וידאו קליפ שמלווה את השיר "Rivers and Homes" היה מועמד לקבלת פרס מטעם ערוץ MTV, בקטגוריית הווידאו הקליפ החדשני ביותר בטקס פרסי "MUSIC-O".

ביוני 2015 זכה ההרכב בפרס אריה הכסף בפסטיבל הפרסום בקאן, על "The DNA project", פרויקט הכולל אתר אינטרנט שבו נחשף הליך יצירת אלבומו החדש של ההרכב, תוך שיתוף פעולה עם הקהל. הפרויקט מפרק לגורמים את כל שלבי העשייה ומאפשר לקהל המעריצים לשלוח חומרים עצמאיים שעשויים להיכנס אל האלבום.

ביוני 2016 יצא לאור האלבום הרביעי של ההרכב "401 Days".

## שירים בולטים
* Salty Air
* Oh, Something's Quiet (עם Kelli Scarr)
* Smooth Criminal (גרסת כיסוי למייקל ג'קסון)
* Muse Breaks (זכה להכרה רבה כאשר אינפקטד מאשרום ביצעו גרסת רמיקס לשיר זה)

## קליפים
הפרויקט בולט בקליפים העוצמתיים ומלאי הרגש שלו. לדוגמה, בקליפ לשיר Smooth Criminal של מייקל ג'קסון, הם מציגים בחור אשר נותן לבחורה בבר סם אונס. צפייה בקליפ בולט אחר שלהם, Oh, Something's Quiet, ביוטיוב, מוגבלת לגילאי 18 ומעלה.

## דיסקוגרפיה
* 2005: "Muse Breaks"
* 2008: EP "The Besides"
* 2011: "Rivers and Homes"
* 2016: "401 Days"
## קישורים חיצוניים

* 
* 

* 
* 
## הערות שוליים

קטגוריה:הרכבי מוזיקה אלקטרונית ישראלים
קטגוריה:רמיקסרים
קטגוריה:אמריקאים שנולדו ב-1982
עידית לוגיסטיקת מזון

**עידית לוגיסטיקת מזון** היא חברת הסעדה מקבוצת רשת מלונות דן. החברה נוסדה במסגרת מיזם "קשת טעמים", תחום פעילותה העיקרי היה הספקת שירותי מזון ל-26 בסיסים של צה"ל, במסגרת הפרטת מערך ההסעדה בחלק מן הבסיסים.

החברה הוקמה בשנת 2007 והחלה את פעילותה בעקבות זכייתה במכרז של צה"ל להפרטת מערך ההסעדה. במסגרת פעילות החברה, היא מספקת את שירותי ההסעדה באמצעות ארבעה-עשר מטבחים לכ-100 חדרי אוכל ב-26 בסיסים. החברה מספקת כ-35,000 ארוחות מלאות מדי יום לבסיסי צה"ל, ללקוחות הייטק, תעשייה ותקשורת. החברה מעסיקה באתריה השונים כ-600 עובדים.

בנוסף לשירותי ההסעדה לצה"ל, פועלת החברה גם ב ומספקת שירותי הסעדה לחברות וארגונים, וכן לאירועים פרטיים ועסקיים. 
בבעלות החברה 90% חברת בת "טיב וטעים", חברת הסעדה בוטיק המספקת שירותי הסעדה בעיקר במגזר העסקי הפרטי. לחברה מטבח מרכזי בטירת הכרמל המספק ארוחות לכל קבוצת ההסעדה של עידית.

## קישורים חיצוניים
* 

קטגוריה:ישראל: שירותי אירוח ואוכל
קטגוריה:חברות ישראליות
קטגוריה:אור יהודה: חברות
קטגוריה:מלונות דן
קטגוריה:מפעלי פדרמן
שחרור (אנדרטה)

**שחרור** (באנגלית: **Liberation**) היא אנדרטה לזכר קורבנות השואה, הניצבת בג'רזי סיטי שבמדינת ניו ג'רזי. האנדרטה נוצרה על ידי הפסל נתן רפופורט.

## מבנה
האנדרטה היא פסל ארד של חייל אמריקני, הנושא בזרועותיו ניצול של מחנה ריכוז נאצי. עיצובה מיועד להזכיר את חלקו של הצבא האמריקני בשחרור מחנות הריכוז הגרמניים ואת היות ארצות הברית מקום מפלט עבור רבים מניצולי השואה.

גובה הפסל הוא כ-4.5 מטרים ומשקלו כשתי טונות. הוא ניצב בחלקו הדרומי של פארק החירות של מדינת ניו ג'רזי, לחוף מפרץ ניו יורק. אתר האנדרטה נמצא כקילומטר מצפון-מערב לפסל החירות וכקילומטר וחצי מדרום-מערב לאליס איילנד (אתר מוזיאון ההגירה האמריקני), באופן שמיקומי השלושה יוצרים צורת משולש. הקרבה בין שלושת האתרים נועדה לייצג משמעות סמלית.

הקמת האנדרטה הוזמנה על ידי מדינת ניו ג'רזי, בתמיכתה של קבוצת ארגוני ותיקי מלחמה. האנדרטה נחנכה ב-30 במאי 1985.

משרד ההגנה של ארצות הברית בחר בצילום האנדרטה להיות עיטור השער של חוברת הדרכה מטעמו לציון ימי הזיכרון לקורבנות השואה, הנערכים בארצות הברית מדי אביב.

## ראו גם
*אנדרטת ניו אינגלנד לשואה
*אנדרטת אורגון לשואה
*אנדרטת השואה (סן פרנסיסקו)

## קישורים חיצוניים

*האנדרטה באתר פארק החירות של מדינת ניו ג'רזי (כולל תמונות)

## הערות שוליים

קטגוריה:ארצות הברית: אנדרטאות להנצחת השואה
קטגוריה:ניו ג'רזי: מבנים
קטגוריה:נתן רפפורט
קטגוריה:ג'רזי סיטי
מגדלי דוד

**מגדלי דוד** הם ארבעה בנייני מגורים רבי-קומות בין הרחובות שדרות דוד המלך, פישמן-מימון ואורי, באזור הצפון החדש בתל אביב, בתכנון האדריכל יצחק ישר.

המגדלים נבנו במהלך שנות ה-70, והיו בין הראשונים שנבנו כמתחם מגדלים של דירות יוקרה, סגנון שהפך נפוץ בעיר בשנות ה-90 ובעשור הראשון של המאה ה-21. בין היתר, הוקמה בסמוך להם בריכת שחייה, הוצבו בהם יצירות אמנות של אמנים כיגאל תומרקין ואילנה גור ובמבואותיהם יש שומרי סף. 

ארבעת המבנים נקראים כל אחד על שם דמות הקשורה בדוד המלך: אבנר, אבשלום, יואב ויהונתן. בבנייני אבנר, אבשלום ויואב 18 קומות, והם מתנשאים לגובה של 65.59 מטר, בעוד בבית יהונתן 24 קומות, והוא מתנשא לגובה של 78 מטר.

## קישורים חיצוניים
* 
* בית אבנר, בית אבשלום, בית יואב ובית יהונתן באתר emporis
* בית אבנר, בית אבשלום ובית יואב באתר zoomap
* 

דוד, מגדלי
קטגוריה:הצפון החדש
קטגוריה:מבנים ואתרים שתכנן יצחק ישר
קלאויים

**קָּלָאוֹיִּים** (שם מדעי: *Bucorvidae*) היא משפחה של עופות אפריקניים בסדרת הקלאונאים. יש המסווגים את המשפחה ואת מיניה כסוג **קלאו קרקע** (*Bucorvus*) או בתת-משפחה (Bucorvinae). 

למשפחה זו רק סוג אחד - קלאו קרקע (*Bucorvus*) ושני מינים:
*קלאו אדום-פנים (Bucorvus leadbeateri). 
*קלאו קרקעי (Bucorvus abyssinicus).

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1830
קטגוריה:טקסונים שתוארו בידי רנה לסון
גריזיי

[שמאל|ממוזער|250px|ציור גריזיי בגווני חום של הצייר [אנדראה דל סרטו (Andrea del Sarto)  1511-26, פירנצה]]
[שמאל|ממוזער|250px|[שלושת האמגושים בפני הורדוס - ויטראז' גריזיי (צרפת, תחילת המאה ה-15)]]
**גְרִיזַיי** (בצרפתית: **Grisaille**,  "גרי" (Gri) - אפור) הוא ציור בצבעים מונוכרומטיים, בעיקר בצבע יחיד בסולם גוונים של דרגות בהירות נראית וכהות שונות, לרוב בגווני אפור או חום. שיטת הציור היא חלק מטכניקת אור וצל באמנות והיא נועדה לייצר אשליה של תבליט או פסל (דמוי אבן או ברונזה) לציור. 

גריזיי גם משמש ככלי המאפשר ציורי הכנה לציורים גדולי ממדים. כך בציור הגריזיי האמן יוצר ציור מקדים המסייע לו להמחיש את פיזור התאורה בציורו, דבר המאפשר להעשיר את הציור הסופי בצבעים מדויקים וביצירת נפח והצללה המעניקים תחושת תלת־ממדיות.

למרות שהשימוש בגריזיי מאפשר לאמנים, שצביעה מלאה של הציור דורשת זמן והשקעה רבים יותר, אפשרות ליצירה מהירה וזולה יותר, לעיתים האפקט המיוחד נבחר בכוונה מסיבות אסתטיות.

## היסטוריה
בימי הביניים הגריזיי צוירו בדרך כלל על הלוחות החיצוניים של המזבח, זאת על מנת שיידמו לפסלי אבן. ג'וטו די בונדונה השתמש בגריזיי ברישומיו המוקדמים לפרסקו בקפלת סקרובני. גריזיי מופיעים גם בפרסקו שבתקרת הקפלה הסיסטינית שצוירה על ידי מיכלאנג'לו. ויאן ואן אייק ויורשיו נהגו לצייר גריזיי על גבי טריפטיכונים.

בסביבות 1700 הגריזיי הפך לפופולרי במיוחד באירופה והופיע בבתי אחוזה רבים לאורך התעלות באמסטרדם.

במאה ה-20 הרבה מאומנים התחילו להשתמש בגישה ישירה בציור (אלה פרימה) והשימוש בגריזיי הפך לנדיר יותר.

## שימושים נוספים
המונח גריזיי משמש גם עבור תמונות מונוכרומטיות בטכניקות השונות, לדוגמה: אמייל המשמש כדמוי כסף. וויטראז'ים, בהם הוא משמש אמצעי להפחתה משמעותית בצורך להשתמש בחלקים בצבעים שונים, דבר המזרז ומקל על הכנת היצירה. זכוכית בחלון יכולה להעשות בגריזיי, בטכניקה בה החלון נעשה בשיטת ויטראז' ומעליו מוסיפים  זיגוג או צביעה המעניקים עומק וחידוד של הפרטים.

## קישורים חיצוניים

*גריזיי, באתר Rijksmuseum 
* 

## הערות שוליים

קטגוריה:טכניקות אמנותיות
קטגוריה:טכניקות ציור
קטגוריה:אמנות הרנסאנס
HTC Evo 3D

ה-**HTC Evo 3D** הוא מכשיר מכשיר טלפון מתקדם ("סמארטפון") שעוצב ויוצר על ידי חברת **[[HTC]]**. המכשיר מריץ מערכת הפעלה אנדרואיד 2.3 ("Gingerbread") ומתאפיין ביכולות מיוחדות של יצירה והצגת תוכני תלת-ממד.

## טכנולוגיית תלת-הממד
### המצלמה
ה- Evo 3D מצויד בזוג מצלמות 5 מגה-פיקסל, כדי שיוכל לקלוט שתי תמונות בו זמנית ועל ידי כך להפיק תמונת עומק. מתג פיזי מאפשר החלפה בין מצב צילום רגיל - זהו מצב דו-ממדי, ובין מצב צילום תלת-ממד. ניתן לבצע צילום תלת-ממד גם של תמונות סטיל, וגם של וידאו.
כאשר המכשיר מכוון לצלם דו-ממד, רק אחת מהמצלמות נמצאת בשימוש. צילום וידאו באיכות HD מתבצע עד לרמה של 720p (בניגוד למכשיר האח, HTC Sensation, היודע לצלם וידאו באיכות של 1080p).

### המסך
תמונות התלת-ממד שצולמו ב-Evo 3D מוצגות על גבי הצג המיוחד של המכשיר (אוטו סטריאוסקופי). צג זה לא דורש מהצופה להרכיש משקפיים על מנת לצפות בתמונות תלת-ממד. טכנולוגיה זו מתאפשרת באמצעות שכבת LCD נוספת הנמצאת מעל צג ה LCD הרגיל של המכשיר. עם זאת, מיקום הצופה חייב להיות בזווית ספציפית מול המסך, כדי שיוכל להרגיש בתמונת התלת-ממד בבהירות.

## תפוצה בעולם
בדומה לשאר מכשירי HTC, המכשיר נמכר בתפוצה רחבה בארצות הברית, קנדה, אירופה, אוסטרליה ואסיה (כולל המזרח התיכון). בארצות הברית המפעילה העיקרית של המכשיר היא Sprint.

בישראל המכשיר נמכר על ידי משווקים פרטיים, ואינו נמכר על ידי חברות הסלולר המובילות.

## ראו גם
* HTC Sensation - מכשיר נוסף מבית HTC, שהושק בסמוך ל-EVO 3D ומוגדר כ"מכשיר אח".

## קישורים חיצוניים

* 
* דף נוסף באתר היצרן

קטגוריה:מכשירי אנדרואיד
קטגוריה:מכשירים שהושקו ב-2011
גיבתוניים

[ממוזער|[גיבתון שחור-ראש.]]
ממוזער|Ammodramus bairdii
ממוזער|Arremon aurantiirostris
ממוזער|Aimophila rufescens
**גיבתוניים** (שם מדעי: Emberizidae) היא משפחה גדולה מאוד של עופות מסדרת ציפורי השיר.

בעוד שבאירופה הם מכונים גיבתוניים, באמריקה הם נקראים "דרורים אמריקאיים", כן ידועים פרטים ממשפחה זאת הנקראים פרושיים.

לגיבתוניים מקור קצר ועבה, בעל צורת חרוט שקצהו חד, ושוליו כפופים מעט פנימה, הטפרים חזקים וכפופים.

הגיבתוניים מחליפים את נוצותיהם המפוספסות, פעמיים בשנה. 9 אברות הכנף בעלות גודל אחיד, ועוד אברה אחת מנוונת, שכמעט לא ניתן להבחין בה, הזנב ארוך יחסית ומפורץ, נוצות המצח ארוכות ומסתירות את הנחיריים.

רוב הגיבתונים הם ציפורי קרקע, החיים על הקרקע ומחפשים עליה את מזונם, המורכב בעיקרו מזרעי דגניים וחרקים קטנים. הם מתגוררים בקן המוסתר בגומה או תלם בקרקע, ובנוי מגבעולי קש, ועשבים יבשים. יש והקן נבנה על שיח נמוך, והגבוה מכולם הוא קינו של הגיבתון שחור-ראש, המגיע עד למטר וחצי מעל הקרקע.

הקינון מתחיל באביב, הנקבה היא זאת שבונה את הקן, הביצים אפורות, מנוקדות או משורטטות, משך הדגירה כ־16 יום, הזכר שאינו מסייע בבניית הקן, עוזר בהאכלת הגוזלים.

במשפחת הגיבתוניים כ-70 סוגים, הכוללים כמה מאות מינים.

סוגים נוספים במשפחה, ייתכן ששייכים למשפחות קלקרידיים, קרדינליים (Cardinalidae), פסרליים, סבכי העולם החדש, טנגריים או פרושיים.

## סוגים
*Melophus lathami מין יחיד
*Latoucheornis siemsseni מין יחיד
*גיבתון (Emberiza)
*Arremon
*Arremonops
*Melozone
*Pipilo - בו גיבתון ירוק-זנב
*Aimophila
*Rhynchospiza
*Peucaea
*Oriturus superciliosus מין יחיד
*Torreornis inexpectata מין יחיד
*Spizella
*Pooecetes gramineus מין יחיד
*Chondestes grammacus מין יחיד
*Amphispiza
*Artemisiospiza
*Calamospiza melanocorys מין יחיד
*גיבתון סוואנה (Passerculus sandwichensis) מין יחיד
*Ammodramus
*Passerella
*Xenospiza baileyi מין יחיד
*Melospiza
*Zonotrichia
*Junco
*Atlapetes
*Lysurus
*Pselliophorus
*Pezopetes capitalis מין יחיד
*Calcarius
*Plectrophenax
*Rhynchophanes mccownii מין יחיד

## קישורים חיצוניים

* 

* על סכנת ההכחדה של גיבתונים, החברה להגנת הטבע 

*
קטגוריה:בעלי חיים שתוארו ב-1831
קטגוריה:טקסונים שתוארו בידי ניקולס אילוורד ויגורס
לין מרגוליס

**לין מרגוליס** (באנגלית: **Lynn Margulis**; 5 במרץ 1938 – 22 בנובמבר 2011) הייתה ביולוגית יהודייה-אמריקאית ופרופסור במחלקה למדעי כדור הארץ באוניברסיטת מסצ'וסטס אמהרסט. מרגוליס נודעת בעיקר בזכות התאוריה שפיתחה על מקור אברוני התא האיקריוטיים הקרויה אנדוסימביוזה. היא מזוהה גם עם השערת גאיה המבוססת על רעיונות של ד"ר ג'יימס לאבלוק.

לאורך הקריירה שלה, עבודתה של מרגוליס עוררה התנגדות עזה. בקשת מענק אחת שלה זכתה לתגובה "המחקר שלך הוא חרא. אל תטרחי להגיש מועמדות שוב", והמאמר פורץ הדרך שלה, "על מקור תאי המיטוזה" ("On the Origin of Mitosing Cells") הופיע ב-1967 לאחר שנדחה על ידי כ-15 כתבי עת, וכיום מקוטלג כמאמר מדעי קלאסי ב בארצות הברית.

בשנת פרסום המאמר, 1967, עדיין הייתה מרגוליס חברת סגל זוטר באוניברסיטת בוסטון. התיאוריה שלה, שאברוני תאים כמו מיטוכונדריה וכלורופלסטים היו פעם חיידקים עצמאיים, זכתה להתעלמות במשך עשור נוסף, והפכה למקובלת רק לאחר שהוכחה באמצעות ראיות גנטיות.

מרגוליס נבחרה לחברה באקדמיה הלאומית למדעים בארצות הברית בשנת 1983. הנשיא ביל קלינטון העניק לה את המדליה הלאומית למדעים בשנת 1999. האגודה הליניאית של לונדון העניקה לה את מדליית דרווין-ואלאס  בשנת 2008.
ההיסטוריון יאן סאפ אמר כי "שמה הוא שם נרדף לסימביוזה כמו שמו של צ'ארלס דרווין לאבולוציה." מרגוליס שינתה את הבנת האבולוציה של תאים בעלי גרעין – אירוע שארנסט מאייר כינה "אולי האירוע החשוב והדרמטי ביותר בתולדות החיים" – בכך שהציעה שאירוע זה היה תוצאה של מיזוגים סימביוטיים של חיידקים.

בשנת 2002, מגזין Discover  קבע שמרגוליס היא אחת מ-50 הנשים החשובות ביותר במדע.

## קישורים חיצוניים

* 

* 
* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:יהודים חברי האקדמיה הלאומית למדעים של ארצות הברית
קטגוריה:סגל אוניברסיטת בוסטון
קטגוריה:יהודיות זוכות המדליה הלאומית למדעים
קטגוריה:בוגרות אוניברסיטת שיקגו
קטגוריה:בוגרי אוניברסיטת שיקגו
קטגוריה:בוגרות אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:ביולוגיות יהודיות אמריקאיות
קטגוריה:קרל סייגן
קטגוריה:סופרות מדע בדיוני אמריקאיות
קטגוריה:סופרי מדע בדיוני אמריקאים
קטגוריה:אמריקאיות שנולדו ב-1938
קטגוריה:אמריקאים שנולדו ב-1938
קטגוריה:אמריקאיות שנפטרו ב-2011
קטגוריה:אמריקאים שנפטרו ב-2011
אקסוגמיה

**אֶקְסוֹגַמְיָה** ("נישואי חוץ") היא נוהג חברתי של נישואין עם בן זוג אשר אינו משתייך לאותה הקבוצה החברתית, קבוצת השארות (מוצא אתני) וכדומה. השוני בין הקבוצות מתבסס במהותו על הבדלי דת ותרבות. מונח זה הוא הפכו של המונח אנדוגמיה, נישואי פנים  (נישואין בין בני זוג מאותה הקבוצה). נישואין מעורבים של בני זוג מתרבויות שונות או מדתות שונות מובילה לעיתים להתנגשות בין השקפות עולם וערכים. נישואי חוץ מקובלים בעיקר במדינות המערב, אך התופעה קיימת במידות שונות כמעט בכל העולם. שינויים חברתיים נרחבים התרחשו בעולם בעקבות תופעה זו. ישנם זוגות בנישואי תערובת הטוענים כי בחברה הכללית צריך להתרחש שינוי בתפיסה ויש לקבל את השינויים החברתיים שמתחוללים. 

**אקסוגמיה ערכית** היא גישה שלפיה אנשים שונים יעדיפו בני זוג לנישואין מרקע חברתי שונה. על פי ראייה זו קיימות בעולם חברות שונות, ממעמדות שונים, ולכן ההעדפה האנושית במדרג החברתי היא להכיר אדם אשר בא ממעמד אחר, גבוה יותר. מכאן שלאנשים מסוימים בחברות שונות תהיה העדפה נוקבת לגבי בחירת בני זוג לנישואין מחברה אחרת, שמעמדה החברתי שונה.

## ראו גם
* אנדוגמיה

## קישורים חיצוניים
* 
* 

קטגוריה:אנתרופולוגיה
קטגוריה:שארות ומוצא